पढ़ाई खत्म करने के बाद भारद्वाज ने छत्तीसगढ़ के दुर्ग जिले में काम करना शुरू किया. इसी दौरान वो सीएमएम के संस्थापक शंकर गुहा नियोगी के संपर्क में आईं. उस समय मोर्चा दल्ली राजहारा के आयरन मिल्स के मजदूरों के अधिकारों की लड़ाई लड़ रहा था. उस समय उनको पता चला कि छत्तीसगढ़ के गरीबों की हालत, दिल्ली जैसे शहरों में झुग्गियों में जीवन बसर करने वाले गरीबों से भी ज्यादा खराब है. इसके बाद उन्होंने अपना जीवन इसी क्षेत्र के लोगों को ऊपर उठाने के लिए देने का फैसला कर लिया और उन्होंने छत्तीसगढ़ को अपना कार्यक्षेत्र बना लिया. जल्द ही उन्हें सीएमएम का सचिव बना दिया गया.